
Reiseregulativ for studenter i praksis



RETNINGSLINJER FOR REFUSJON AV UTGIFTER VED OBLIGATORISK PRAKSIS

Reglementet er utarbeidet med utgangspunkt i retningslinjer fra andre utdanningsinstitusjoner i Nord-Norge, med egne tilpassinger for KUN
Fastsatt første gang av styret for Det praktisk-teologisk seminar 30.09.04. Endret av styret for Kirkelig utdanningssenter i nord 17.12.07.

I
Reise til og fra praksis:

a. Kirkelig utdanningssenter i nord (KUN) dekker reiseutgifter mellom studiested og godkjent praksissted etter billigste måte med offentlig transportmiddel.
b. For deltidsstudenter regnes hjemmet som studiested for beregning av reisetilskudd.
c. Der det ikke er mulig å bruke offentlig transportmiddel kan det vurderes bruk av egen bil og få dekket utgiftene med kr 1.30 pr km.
d. Reiseutgifter til og fra praksisstedet dekkes ikke ved praksis i egen menighet.
e. For studenter som fullfører praksisperioden sammenhengende 6 uker eller mer dekkes ett hjemmebesøk pr. praksisperiode på samme måte som nevnt ovenfor.

f. Reiseutgifter dekkes også dersom studenten får godkjent å dele praksisperioden en (1) gang, dvs. tur/retur 2 ganger. I dette tilfelle dekkes ikke hjemmebesøk.

g. Dersom studenten blir innkalt til møte eller annet i KUN sin regi i løpet av praksisperioden, dekker KUN utgiftene.
h. Dersom studenten velger å reise med annet enn billigeste fremkomstmiddel vil studenten få dekket utgiftene etter billigste alternativ.
i. Det forutsettes at studenten ikke vil få reiseutgifter på praksisstedet i forbindelse med oppgaver under praksis. Dersom det likevel blir nødvendig, dekker KUN utgiftene når det foreligger en skriftlig bekreftelse fra veileder som legges ved reiseregningen. Veileder må begrunne hvorfor slike utgifter er nødvendig.
j. Dette reglementet gjelder ikke for studenter i stiftspraksis.
II
Daglig reise mellom hjem og praksissted.

Daglig reise mellom hjem og praksissted hvor avstanden over stiger 30 km refunderes etter samme prinsipp som ovenfor.

III
Boutgifter:

a. Studenten skaffer selv bolig på praksisstedet.
b. KUN refunderer utgifter til bolig (inkl. strøm) på praksisstedet med inntil 750 kr per uke dersom studenten får dobbelt boligutgifter.
IV
Andre regler som gjelder

1. Krav om dekning av reise- og boutgifter må fremmes så snart som mulig og senest 1 måned etter avsluttet praksisperiode. 

2. Studenten bruker regning som er utarbeidet av KUN når det fremmes krav for utgiftsdekning. Originale billetter, bilag og kvitteringer må vedlegges. 

3. Krav uten billetter, bilag eller kvitteringer dekkes ikke.
V
Prosedyrer for behandling av søknad om tilskudd til 
faglige reiser
Kirkelig utdanningssenter i nord kan etter søknad yte tilskudd til reiser i forbindelse med deltakelse på seminar, konferanser o.l. begrunnet i spesiell faglig interesse.

Søknad om reisetilskudd kan fremmes av enkeltstudent/grupper. Søknaden utformes ut fra de bestemmelser dette reglementet fastsetter, og skal inneholde opplysninger av så vel faglig som reiseteknisk art. Rektor vurderer søknaden faglig og har avgjørelsesmyndighet for innenlands og utenlandsreiser. 
Ordningen gir ikke studentene rett til å kreve dekning av utgifter ved reiser. Innenfor de bevilgninger 

KUN har til disposisjon er det mulig å gi tilskudd til reiser basert på en vurdering av prosjektets nytteverdi i forhold til utdanningssenterets oppgaver og reisens karakter.

VII
Dispensasjon

Rektor for Kirkelig utdanningssenter i nord kan i særlige tilfeller dispensere fra bestemmelsene ovenfor. Ankemyndighet er styret for Kirkelig utdanningssenter i nord.

Kirkelig utdanningssenter i nord

desember 2007



